पाएं अपने शहर की ताज़ा ख़बरें और फ्री ई-पेपरडाउनलोड करें
शिक्षा विभाग व आयुष विभाग के योग से निरोग अभियान के तहत कोरोना संक्रमित होम आइसोलेशन वाले मरीजों को योग व प्राणायाम करवाया जा रहा है। जिला शिक्षा अधिकारी एमएल वास्कले ने बताया मरीजों को शारीरिक व मानसिक रूप से स्वास्थ्य लाभ देने के उद्देश्य से शिक्षा व आदिम जाति कल्याण विभाग के 21 योग प्रशिक्षकों को यह जवाबदारी सौंपी गई है। ये रोजाना 210 मरीजों से मोबाइल से संपर्क कर सुबह व शाम के समय ऑडियो व विडियो कॉल से योग-प्राणायाम करवा रहे है। हर वालेंटियर्स को 10-10 मरीज 3 दिन के लिए आवंटित किए जाते है।
नोडल अधिकारी प्रदीप कुमार गुप्ता ने बताया शासन के निर्धारित प्रोटोकॉल अनुसार मरीजों को 3 सूक्ष्म व्यायाम ग्रीवा चालन, स्कंध संचालन व घुटना संचालन और योग के 5 आसन ताड़ासन, अर्धचक्रासन, शाशंकासन, भुजंगासन, पवनमुक्तासन और प्राणायाम में अनुलोम-विलोम प्रशिक्षित योग शिक्षकों करवा रहे है। सहायक नोडल प्रदीप कुमार बड़ोले ने बताया अब तक 440 होम आईसोलेट मरीजों को योग-प्राणायाम करवाया गया है।
योग से निरोग कार्यक्रम के संचालन के लिए जिला स्तर पर तकनीकी समिति का गठन किया है। इसमें जिला आयुष अधिकारी डॉ. वासुदेव आसलकर व जिला शिक्षा अधिकारी वास्कले को समन्वयक, एमएल जैन को सहायक समन्वयक, प्रदीप गुप्ता को नोडल अधिकारी, प्रदीप बड़ोले को सहायक नोडल अधिकारी, सुनील मुकाती व मनीष दसौंधी को तकनीकी सहायक और हबीब बेग मिर्ज़ा व झबरसिंह मंडलोई को कंट्रोल रूम प्रभारी बनाया गया है। सहायक आयुक्त जेएस डामोर, डीपीसी कमलेश कुमार डोंगरे, खेल एवं युवक कल्याण अधिकारी पवी दुबे व क्रीड़ा निरीक्षक अश्विन गुप्ता सहयोग करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn